
Text rozhodnutia
Súd: Krajský súd Trnava Spisová značka: 14S/55/2012 Identifikačné číslo súdneho spisu: 2012200311 Dátum vydania rozhodnutia: 07. 11. 2013 Meno a priezvisko sudcu, VSÚ: JUDr. Pavol Laczo ECLI: ECLI:SK:KSTT:2013:2012200311.2 Opravné uznesenie Krajský súd v Trnave právnej veci žalobcu: MUDr. C. D., nar. XX.XX.XXXX, bytom M. R. E. č. XXX/X, XXX XX Q., proti žalovanému: Ústredie práce, sociálnych vecí a rodiny, so sídlom Špitálska č.8, 812 67 Bratislava, o návrhu na preskúmanie zákonnosti rozhodnutia žalovaného č. AA/2011/60143/19950/ OPČSSZ zo dňa 06. 12. 2011 takto r o z h o d o l : Rozsudok Krajského súdu v Trnave č. k. 14S/55/2012-31 zo dňa 03.10.2013 sa v časti záhlavie o p r a v u j e tak, že správne znie nasledovne: Krajský súd v Trnave v senáte zloženom z predsedu senátu JUDr. Pavla Lacza a členov senátu JUDr. Kataríny Benczovej a JUDr. Ľubomíra Bundzela v právnej veci žalobcu: MUDr. C. D., nar. XX.XX.XXXX, bytom M. R. E. č. XXX/X, XXX XX Q., proti žalovanému: Ústredie práce, sociálnych vecí a rodiny, so sídlom Špitálska č.8, 812 67 Bratislava, o návrhu na preskúmanie zákonnosti rozhodnutia žalovaného č. AA/2011/60143/19950/OPČSSZ zo dňa 06.12.2011. o d ô v o d n e n i e : Krajský súd v Trnave rozsudkom č.k.14S/55/2012-31 zo dňa 3.októbra 2013 zamietol žalobu žalobcu a nepriznal mu nárok na náhradu trov konania. Podľa § 167 ods. 2 O.s.p. ak nie je ďalej uvedené inak, použijú sa na uznesenie primerane ustanovenia o rozsudku. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Nakoľko pri písomnom vyhotovení rozsudku v neúplnom označení bydliska č. k.14S/55/2012-31 zo dňa 03.10.2013 došlo k chybe v písaní spočívajúcej v neuvedení ulice a súpis. č. bydliska žalobcu, súd v zmysle § 164 O.s.p. rozhodol tak, ako je uvedené vo výroku tohto uznesenia. Toto rozhodnutie senát Krajského súdu v Trnave prijal pomerom hlasov 3:0 (§ 3ods.9 zák. č. 757/2004 Z.z. v znení zákona č. 33/2011 Z.z.). Poučenie: Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR prostredníctvom Krajského súdu v Trnave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSTT:2013:2012200311.2 (dáta aktuálne k 15. 11. 2026). Záväzné je znenie zverejnené súdom.




